ai4bharat/Pralekha huggingface dataset:
குடியரசுத் துணைத் தலைவர் செயலகம்
வாழ்வில் நான் அடைந்தவற்றுக்கும், செய்த சாதனைகளுக்கும் எனது ஆசிரியர்களுக்குக் கடன்பட்டிருக்கிறேன்: குடியரசுத் துணைத் தலைவர்
தனது பள்ளி மற்றும் கல்லூரி நாட்களில் தனக்கு பாடங்களைக் கற்றுக் கொடுத்து பயிற்சி அளித்த ஆசிரியர்களுக்கு, வாழ்வில் தான் அடைந்தவற்றுக்கும், செய்த சாதனைகளுக்கும் கடன்பட்டிருப்பதாக குடியரசுத் துணைத் தலைவர் திரு வெங்கய்ய நாயுடு என்று கூறினார்.
ஆசிரியர்கள் தினத்தை ஒட்டி, சொர்ண பாரத் அறக்கட்டளையால் நெல்லூரில் நடத்தப்பட்டுவரும் அக்ஷர வித்யாலயா பள்ளியின் மாணவர்கள் மற்றும் ஆசிரியர்களுடன் உரையாடிய போது இதை அவர் கூறினார். நெல்லூர், விஜயவாடா மற்றும் ஹைதராபாத்தில் பல்வேறு நிறுவனங்களுடன் இணைந்து சொர்ண பாரத் அறக்கட்டளையால் நடத்தப்பட்டுவரும் திறன் பயிற்சிகளின் ஆசிரியர்களுடனும் குடியரசுத் துணைத்தலைவர் காணொளிக் காட்சி மூலம் இன்று உரையாடினார்.
முன்னாள் குடியரசுத் தலைவர் மற்றும் துணைத் தலைவர் டாக்டர் சர்வபள்ளி ராதாகிருஷ்ணனுக்கு அஞ்சலி செலுத்திய திரு நாயுடு, திறமைமிகு ஆசிரியர், தத்துவ ஞானி, அறிவுஜீவி, அரசியல்வாதி மற்றும் எழுத்தாளர் என்று அவருக்கு புகழாரம் சூட்டினார்.
தன்னுடைய பள்ளி மற்றும் கல்லூரி நாட்களின் ஒவ்வொரு நிமிடத்தையும் மகிழ்ச்சியுடன் கழித்ததாக கூறிய குடியரசுத் துணைத் தலைவர், தலைசிறந்த கல்விப் பணியை ஆற்றி வரும் ஆசிரியர்களைப் பாராட்டினார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651560
(Visitor Counter : 111
பிரதமர் அலுவலகம்
பிரதமர் ஜம்மு-காஷ்மீர் எல்லையில் தமது குடும்பத்தினராகக் கருதும் படை வீரர்களுடன் தீபாவளியைக் கொண்டாடினார்
முந்தைய ஆட்சியின் போது ஏற்படுத்திய மரபின் தொடர்ச்சியாக, ஜம்மு-காஷ்மீர் ரஜோரி மாவட்டம் எல்லைக்கட்டுப்பாடு கோடு அருகே இந்திய ராணுவத்தின் வீரர்களுடன் பிரதமர் திரு.நரேந்திர மோடி தீபாவளிப் பண்டிகையை கொண்டாடினார். ஜம்மு-காஷ்மீரில் ராணுவத்தினருடன் தீபாவளித் திருநாளை பிரதமர் கொண்டாடுவது இது 3-வது முறையாகும்.
ரஜோரி, புஞ்ச் பிரிவுகளைப் பாதுகாக்க தங்கள் இன்னுயிரைத் தியாகம் செய்த தீரம் மிக்க வீரர்களுக்கும், துணிச்சல்மிக்க மக்களுக்கும் ரஜோரியில் உள்ள நினைவுச் சின்னத்தில் பிரதமர் அஞ்சலி செலுத்தினார். அந்த இடம் “பராக்கிரம பூமி, உத்வேக பூமி” என்று பிரதமர் குறிப்பிட்டார்.
பின்னர், பதான்கோட் விமானப்படைத் தளத்துக்குச் சென்ற பிரதமர் அங்கு இந்திய விமானப்படையின் வீரர்களைச் சந்தித்தார்.
வீரர்களிடம் உரையாற்றிய பிரதமர், ஒவ்வொருவரும் தொலைத் தூரத்தில் உள்ள தங்கள் குடும்பத்துடன் தீபாவளியைக் கொண்டாட விரும்புவார்கள் என்றும், அதே போல, ராணுவத்தின் தீரம் மிக்க வீரர்களைக் கொண்ட தமது குடும்பத்துடன் தீபாவளியை கொண்டாட பிரதமரும் நீண்ட தூரம் பயணம் செய்துள்ளதாகவும் கூறினார்.
1947 ஆம் ஆண்டு அக்டோபர் 27-ந் தேதி ராணுவத்தினர் மேற்கொண்ட உயிர்த் தியாகத்தை நினைவு கூர்ந்த பிரதமர் அன்றைய தினம் ராணுவ வீரர்கள் தினமாக கடைப்பிடிக்கப்படுவதாக தெரிவித்தார். இந்திய ராணுவத்தினரின் தீரத்தைப் பாராட்டிய அவர், முன்பு முடியாது என்று கருதப்பட்ட முடிவுகளை மத்திய அரசு தற்போது எடுப்பதற்கு ராணுவ வீரர்கள் துணை புரிந்திருக்கிறார்கள் என்று கூறினார். தேசியப் பாதுகாப்பை உறுதி செய்ய அரணாக நின்ற ராணுவத்தினரின் துணிச்சலை அவர் புகழ்ந்துரைத்தார். அவர்களது முக்கியமான சேவைக்காக நாட்டு மக்களின் சார்பில் அவர் நன்றி தெரிவிப்பதாகக் கூறினார்.
நாட்டுப் பாதுகாப்பில் வீரர்களின் பங்களிப்பை போற்றும் வகையில், தலைநகரில் தேசிய போர் நினைவுச் சின்னத்தை அரசு உருவாக்கியதை பிரதமர் சுட்டிக்காட்டினார். தேசிய போர் நினைவுச் சின்னத்திற்கு வருகை புரிபவர்களின் எண்ணிக்கை அதிகரித்து வருவது, ராணுவத்தினரின் பங்களிப்புக்கு மக்கள் மதிப்பளிப்பதைக் காட்டுகிறது என பிரதமர் தெரிவித்தார்.
இந்தியப் பாதுகாப்புப் படைகளை நவீனமயமாக்கி மேலும் வலுவூட்ட அரசு எடுத்து வரும் நடவடிக்கைகளை பிரதமர் பட்டியலிட்டார். வீரர்களின் நலனை உறுதி செய்ய அரசு பல்வேறு நடவடிக்கைகளை எடுக்க உறுதிபூண்டுள்ளதாக அவர் தெரிவித்தார்.
மத்திய பணியாளர் தேர்வாணையம்
மத்திய தேர்வாணையம் ஜனவரி 2021-ல் இறுதி செய்த பணியாளர் தேர்வு முடிவுகள்
கீழ்கண்ட பணியாளர் தேர்வு முடிவுகளை மத்திய தேர்வாணையம் கடந்த ஜனவரி 2021-ல் இறுதி செய்துள்ளது. பரிந்துரைக்கப்பட்ட விண்ணப்பதாரர்களுக்கு, தேர்வு முடிவுகள் தபால் மூலம் தனியாகவும் தெரிவிக்கப்பட்டுள்ளன.
தேர்வு முடிவுகளின் முழு விவரத்துக்கு இங்கே கிளிக் செய்யவும்:
https://static.pib.gov.in/WriteReadData/specificdocs/documents/2021/mar/doc20213111.pdf
------
(Visitor Counter : 116
பழங்குடியினர் நலத்துறை அமைச்சகம்
பழங்குடியினரின் கைவினைப் பொருட்கள் விற்பனை “பஞ்சதந்திரா தொகுப்பு” விற்பனைக்கு மேரி கோம் விளம்பரத் தூதராக அறிமுகம்
பழங்குடியினரின் கைவினைப் பொருட்களான கைத்தறி மற்றும் கலைப் பொருட்கள் “பஞ்சதந்திரா தொகுப்பு” என்ற பெயரில் தீபாவளி விற்பனைக்கு பிரபலப்படுத்துவதற்காக குத்துச் சண்டை வீராங்கனை மேரி கோம், விளம்பரத் தூதராக அறிமுகப்படுத்தப்பட்டுள்ளார்.
மத்திய பழங்குடியினர் விவகாரங்களுக்கான அமைச்சகம் வீராங்கனை மேரி கோமை அறிமுகம் செய்துள்ளது. புதுதில்லியில் இன்று  நடைபெற்ற விழாவில், அவரை அறிமுகம் செய்து வைத்து, மத்திய பழங்குடியினர் விவகாரங்களுக்கான அமைச்சர் திரு. ஜுவல் ஓரம் உரையாற்றினார். பழங்குடியினர் உருவாக்கிய கைவினைப் பொருட்களின் விற்பனையை ஊக்குவிப்பதற்காக, தேசிய திரைப்பட மேம்பாட்டுக் கழகம், விளம்பரத் தூதர் மேரி கோமை முன்னிலைப்படுத்தி தயாரித்த நான்கு விளம்பரப் படங்களும் அப்போது வெளியிடப்பட்டன.
இந்நிகழ்வில், பழங்குடியின கூட்டுறவு விற்பனை மேம்பாட்டுக் கூட்டமைப்புத் தலைவர் திரு. ஆர்.சி. மீனா, பழங்குடியினர் விவகார அமைச்சக செயலர் திரு. தீபக் கண்டேகர் உள்ளிட்டோர் கலந்து கொண்டனர்.
------
(Visitor Counter : 186
மத்திய அமைச்சரவை
தொலை தொடர்பு உற்பத்தித்துறையை ஊக்குவிக்க ரூ.12,195 கோடி செலவில் ஊக்குவிப்பு திட்டம் : மத்திய அமைச்சரவை ஒப்புதல்
ரூ.2 லட்சம் கோடி மதிப்பிலான உற்பத்திக்கு வழிவகுக்கும்
தொலை தொடர்பு மற்றும் நெட்வொர்க்கிங் பொருட்களுக்காக ரூ.12,195 கோடி மதிப்பில் உற்பத்தியுடன் தொடர்புடைய ஊக்குவிப்பு திட்டத்துக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்தியாவில் தொலைத் தொடர்பு மற்றும் நெட்வொர்க்கிங் தயாரிப்புகளை அதிகரிக்க, உற்பத்தியுடன் கூடிய ஊக்குவிப்பு திட்டம் வழிவகுக்கும் மற்றும் உள்நாட்டு உற்பத்தியை அதிகரிக்க நிதி உதவி அளிக்கும்.
மேலும் தொலை தொடர்புத் துறையில் முதலீடுகளை ஈர்க்கவும், நெட்வொர்க்கிங் பொருட்களை இந்தியாவில் தயாரிப்பதையும் ஊக்குவிக்கும்.
உற்பத்தி தொடர்பான ஊக்குவிப்பு திட்டத்தின் கீழ், இந்தியாவில் தொலை தொடர்பு மற்றும் நெட்வொர்க்கிங் பொருட்கள் தயாரிப்பில் ஈடுபடும் நிறுவனங்களுக்கு நிதியுதவி அளிக்கப்படும்.
4 ஆண்டு காலத்தில், ஒட்டுமொத்த முதலீட்டில் குறைந்தபட்ச வரம்பை எட்டும் நிறுவனங்கள் இத்திட்டத்துக்கு தகுதியானவையாகும்.
ஒட்டு மொத்த முதலீட்டை ஒரே நேரத்தில் செய்ய வேண்டும். இது ஆண்டு ஒட்டுமொத்த வரம்புக்கு உட்பட்டது.
உலகளாவிய தொலைத் தொடர்பு மற்றும் நெட்வொர்க்கிங் தயாரிப்பு ஏற்றுமதிகள் 100 பில்லியன் அமெரிக்க டாலர் அளவுக்கு நடைபெறுகின்றன. இதை இந்தியாவும் பயன்படுத்திக் கொள்ள முடியும்.
உற்பத்தி தொடர்பான ஊக்குவிப்பு திட்டத்தின் ஆதரவுடன், சர்வதேச நிறுவனங்களின் முதலீட்டை ஈர்த்து தொலை தொடர்பு உற்பத்தி திறனை இந்தியா அதிகரிக்க முடியும்.
அதே நேரத்தில் தொலைத் தொடர்பு தயாரிப்பில் உள்நாட்டு நிறுவனங்களையும் ஊக்குவிக்க முடியும். இதன் மூலம் தொலை தொடர்பு மற்றும் நெட்வொர்க்கிங் தயாரிப்புகளை ஏற்றுமதி செய்வதில் இந்தியா மிகப் பெரிய நாடாக உருவெடுக்கும்.
தற்சார்பு இந்தியா உத்திகளின் கீழ் இந்தியாவின் உற்பத்தி திறனை அதிகரித்து, ஏற்றுமதியை அதிகரிக்க இத்திட்டம் உதவும். உற்பத்தியுடன் கூடிய இந்த ஊக்குவிப்பு திட்டத்தை தொலை தொடர்புத் துறை உட்பட பல துறைகளில் செயல்படுத்த மத்திய அமைச்சரவை கடந்த 2020ம் ஆண்டு நவம்பர் மாதம் ஒப்புதல் அளித்தது.
இத்திட்டத்தின் கீழ் குறு, சிறு மற்றும் நடுத்தர நிறுவனங்ளுக்கு குறைந்தபட்ச முதலீட்டு வரம்பு ரூ.10 கோடி. இதற்கான ஊக்குவிப்பு சலுகைகள் 7 சதவீதம் முதல் 4 சதவீதம் வரை இருக்கும்.
மற்ற நிறுவனங்களுக்கு 5 ஆண்டுகளுக்கு மேலான குறைந்தபட்ச முதலீட்டு வரம்பு ரூ.100 கோடி. ஊக்குவிப்பு சலுகை 6 சதவீதம் முதல் 4 சதவீதம் வரை. குறிப்பிட்ட வரம்பை விட, அதிக முதலீடு செய்யும் குறு, சிறு மற்றும் நடுத்தர நிறுவனங்கள் மற்றும் இதர நிறுவனங்களின் விண்ணப்பதாரர்கள் வெளிப்படையான முறையில் தேர்வு செய்யப்படுவர்.
இத்திட்டத்தின் மூலம் தொலை தொடர்பு மற்றும் நெட்வொர்க்கிங் தயாரிப்பில் இந்தியா உலகளாவிய மையமாக மாறும். 5 ஆண்டுகளில் இந்தியாவின் தொலைத் தொடர்பு மற்றும் நெட்வொர்க்கிங் தயாரிப்புகளின் உற்பத்தி ரூ. 2 லட்சம் கோடியை எட்டும் என எதிர்பார்க்கப்படுகிறது.
அதிகரிக்கப்பட்ட மதிப்பு கூட்டு வசதியுடன், தொலை தொடர்பு தயாரிப்புகள் உற்பத்தியில் இந்தியா தனது போட்டின் தன்மையை அதிகரிக்கும்.
இத்திட்டம், ரூ.3,000 கோடிக்கும் மேல் முதலீட்டை ஈர்க்கும் மற்றும் நேரடி மற்றும் மறைமுக வேலைவாய்ப்பை மிக அதிகளவில் உருவாக்கும் என எதிர்பார்க்கப்படுகிறது.
------
(
ரெயில்வே அமைச்சகம்
கொவிட் சவால்களுக்கு மத்தியிலும், சரக்கு போக்குவரத்தில் இரட்டை இலக்க வளர்ச்சியை பராமரிக்கிறது இந்திய ரயில்வே
கொவிட் சவால்களுக்கு மத்தியிலும், சரக்கு போக்குவரத்தில் இந்திய ரயில்வே, இரட்டை இலக்க வளர்ச்சியை கண்டுள்ளது.
ரயில்வே மூலம் கொண்டு செல்லப்பட்ட சரக்குகளின் அளவு கடந்த நிதியாண்டுடன் ஒப்பிடுகையில் இந்த நிதியாண்டில் 10 சதவீதம் அதிகரித்துள்ளது.
2021-22ம் நிதியாண்டில் இதுவரை இந்திய ரயில்வே, 203.88 மில்லியன் டன் சரக்குகளை கொண்டு சென்றுள்ளது. கடந்த நிதியாண்டின் இதே காலக்கட்டத்தில் ரயில்வே 184.88 மெட்ரிக் டன் சரக்குகளை மட்டுமே கையாண்டது.
2021 மே மாதத்தில் இந்திய ரயில்வே 92.29 மெட்ரிக் டன் சரக்குகளை கொண்டு சென்றுள்ளது. இது 2019ம் ஆண்டு மே மாதத்தில் கொண்டு செல்லப்பட்ட சரக்குகளின் அளவைவிட  10 சதவீதம் அதிகம் மற்றும் 2020ம் ஆண்டு கொண்டு செல்லப்பட்ட சரக்குகளின் அளவைவிட  43 சதவீதம் அதிகம்.
2021 மே மாதத்தில், இந்திய ரயில்வே சரக்கு போக்குவரத்து மூலம், ரூ.9278.95 கோடி வருவாய் ஈட்டியது.
ரயில்கள் மூலம் சரக்குகளை விநியோகிக்கும் காலமும் 4.83 நாட்களாக பதிவாகியுள்ளது. இது கடந்தாண்டு மே மாதம் 6.61 நாட்களாக இருந்தது.
கொவிட்-19 தொற்றை ஒரு வாய்ப்பாக பயன்படுத்தி,இந்திய ரயில்வே தனது ஒட்டுமொத்த செயல் திறனை அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721864
-----
(Visitor Counter : 170
நித்தி ஆயோக்
இந்தியாவில் லாப நோக்கில்லா மாதிரி மருத்துவமனை குறித்த ஆய்வறிக்கை: நிதி ஆயோக் வெளியீடு
லாப நோக்கில்லா மருத்துவமனை தொடர்பான துறையில் கொள்கைகளை வலுப்படுத்தவும், இதுபோன்ற நிறுவனங்கள் பற்றிய தகவல்களில் நிலவும் இடைவெளியைக் குறைக்கவும், லாப நோக்கில்லா மாதிரி மருத்துவமனை குறித்த விரிவான ஆய்வறிக்கையை நிதி ஆயோக் இன்று வெளியிட்டது.
“மருத்துவத் துறையின் விரிவாக்கத்தில் தனியார் நிறுவனங்களிடையே குறைந்த முதலீடுகளே காணப்படுகிறது. நேற்று அறிவிக்கப்பட்ட ஊக்கத்தொகை தொகுப்பு, இந்த நிலை மாறுவதற்கான வாய்ப்புகளை நமக்கு வழங்குகிறது. லாப நோக்கில்லாத துறை பற்றிய ஆய்வு, அந்தப் பாதையில் மேற்கொள்ளப்பட்ட ஒரு சிறிய முயற்சியாகும்”, என்று நிதி ஆயோக் உறுப்பினர்  டாக்டர் வி கே பால் கூறினார்.
நிதி ஆயோக்கின் தலைவரும் நிர்வாக அதிகாரியுமான திரு அமிதாப் கண்ட் முன்னிலையில், கூடுதல் செயலாளர் டாக்டர் ராகேஷ் சர்வால், நாடு முழுவதுமிருந்து இந்த ஆய்வில் பங்கேற்ற மருத்துவமனைகளின் பிரதிநிதிகள் ஆகியோர் கலந்து கொண்ட நிகழ்ச்சியில், டாக்டர் வி கே பால் இந்த ஆய்வறிக்கையை வெளியிட்டார்.
லாப நோக்கில்லாத மாதிரி மருத்துவமனைகளின் செயல்பாடுகளை இந்த ஆய்வறிக்கை எடுத்துரைக்கிறது. சேவை என்ற பிரிவின் கீழ் உள்ள இதுபோன்ற மருத்துவமனைகளில் மேற்கொள்ளப்பட்ட ஆராய்ச்சியின் அடிப்படையிலான முடிவுகளை இந்த அறிக்கை வெளியிட்டிருப்பதுடன், இதனை, தனியார் மருத்துவமனைகள் மற்றும் மத்திய அரசின் சுகாதாரத் திட்டங்களுடன் ஒப்பீடும் செய்யப்பட்டுள்ளது.
தனியார் மருத்துவத் துறையின் செயல்பாடுகள் குறித்து நிதி ஆயோக் விரிவான ஆய்வை மேற்கொண்டு வருகிறது. லாப நோக்கத்துடன் செயல்படும் மருத்துவ நிறுவனங்கள் பற்றி போதிய தகவல்கள் இருந்து வரும் நிலையில், தரமான மருத்துவம் அனைவருக்கும் கிடைக்கும் வகையில் சேவையாற்றும் லாப நோக்கில்லா நிறுவனங்கள் குறித்த நம்பகத்தன்மை வாய்ந்த தகவல்கள் மிகவும் குறைவு.
லாப நோக்கில்லா மருத்துவமனைகளில் செயல்படுத்தப்படும் கட்டணக் குறைவு உத்திகள் பற்றி இந்த அறிக்கை விரிவாக விவாதிக்கிறது. இது போன்ற நிறுவனங்களின் இயக்கத்திற்கு சுமையாகவும், வளர்ச்சிக்கு இடையூறாகவும் விளங்கும் சவால்களையும் இந்த அறிக்கை சுட்டிக்காட்டுகிறது.
ஆய்வறிக்கையைக் காண: https://niti.gov.in/sites/default/files/2021-06/Not-for-profitHospitalReport.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1731103
மத்திய அமைச்சரவை
உணவுப் பாதுகாப்பு துறை மற்றும் அதுதொடர்பான பிரிவுகளில் ஒத்துழைப்புக்காக இந்தியா மற்றும் ஆப்கானிஸ்தான் இடையே ஒத்துழைப்பு ஏற்பாட்டை மேற்கொள்ள மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், உணவு பாதுகாப்புத் துறை மற்றும் அது தொடர்பான துறைகளில் ஒத்துழைப்புக்காக சுகாதாரம் மற்றும் குடும்பநல அமைச்சகத்தின் இந்திய உணவுப் பாதுகாப்பு மற்றும் தரநிலை ஆணையத்துக்கும், ஆப்கானிஸ்தானின் வேளாண்மை, நீர்ப்பாசனம் மற்றும் கால்நடைத் துறை அமைச்சகத்துக்கும் இடையே ஒத்துழைப்பு ஏற்பாட்டில் கையெழுத்திடுவதற்கு ஒப்புதல் அளிக்கப்பட்டது.
கீழ்க்கண்ட பிரிவுகளில் ஒத்துழைப்பு ஏற்படுத்தப்பட உள்ளது:
அ. தகவல் பரிமாற்றம் மற்றும் தொடர்புக்கான வழிமுறையை உருவாக்குவது;
ஆ. நலன்சார்ந்த தேர்வுசெய்யப்பட்ட பிரிவுகளில் தொழில்நுட்ப பரிமாற்றத்துக்கு வழிவகை செய்தல். குறிப்பாக, இறக்குமதி வழிமுறைகள், தரக் கட்டுப்பாட்டு செயல்பாடுகள், மாதிரி எடுத்தல், பரிசோதனை, பொதிகட்டுதல் மற்றும் லேபிள் ஒட்டுதல் பிரிவுகளில் தொழில்நுட்ப பரிமாற்றம்.
இ. கூட்டு கருத்தரங்குகள், பணிமனைகள், பயணங்கள், சொற்பொழிவுகள், பயிற்சித் திட்டம் போன்றவற்றுக்கு வழிவகை செய்தல்/ஏற்பாடு செய்தல்.
ஈ. ஒத்துழைப்பில் ஈடுபட்டுள்ளவர்கள், தங்களது பொறுப்புகளுக்குள் நலன் சார்ந்த மற்ற விவகாரங்களை பரஸ்பரம் முடிவுசெய்துகொள்ளலாம்.
இந்த ஒத்துழைப்பு ஏற்பாட்டு நடவடிக்கை மூலம், உணவு பாதுகாப்பு அமைப்பை மேம்படுத்துவதற்காக தகவல் பரிமாற்றப் பயிற்சி மற்றும் திறன் மேம்பாட்டு நடவடிக்கைகள் மற்றும் சிறந்த நடைமுறைகளை பரஸ்பரம் கற்றுக் கொள்வதற்கு வழி ஏற்படும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.68 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 184.68 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.05 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810757
மத்திய அமைச்சரவை
எந்தவித உரிமக் கட்டணமும் இல்லாமல் பொது இடங்களில் வை-ஃபை வசதி : அமைச்சரவை ஒப்புதல்
பொதுத்தரவு அலுவலகங்களின் மூலம் பொது வை-ஃபை வலைப் பின்னல்களை அமைப்பதற்கான தொலைத்தொடர்புத் துறையின் திட்டத்திற்கு பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது.
இதன் மூலம், எந்தவித உரிமக் கட்டணமும் இல்லாமல் பொது இடங்களில் அகண்ட அலைவரிசை வை-ஃபை வசதிகளை நாடு முழுவதும் உள்ள பொதுத்தரவு அலுவலகங்களின் வாயிலாக வழங்க முடியும்.
நாட்டில் பொது வை-ஃபை வலைப் பின்னல்களின் வளர்ச்சியை இத்திட்டம் ஊக்கப்படுத்தும். இதனால் அகண்ட அலைவரிசை இணைய வசதியின் வீச்சு அதிகமாகி, வருமானமும், வேலைவாய்ப்புகளும் பெருகி மக்களுக்கு நன்மைகள் கிடைக்கும்.
PM-WANI.PM-WANI என்று அழைக்கப்படும் இந்த பொது வை-ஃபை வலைப் பின்னல்கள், பல்வேறு அமைப்புகளால் செயல்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1679342
பிரதமர் அலுவலகம்
பிரதமர் திரு நரேந்திர மோடி மற்றும் ஸ்வீடன் பிரதமர் திரு ஸ்டீபன் லோஃப்வென் இடையே மெய்நிகர் கூட்டம்
பிரதமர் திரு நரேந்திர மோடி, ஸ்வீடன் பிரதமர் திரு ஸ்டீபன் லோஃப்வெனுடன், 2021 மார்ச் 5 ஆம் தேதி அன்று மெய்நிகர் கூட்டம் நடத்துகிறார்.
இது, கடந்த 2015 ஆம் ஆண்டிலிருந்து இரு தலைவர்கள் இடையே நடைபெறும் 5 வது பேச்சுவார்த்தையாகும்.
முதல் இந்தியா நார்டிக் உச்சிமாநாட்டுக்காக, பிரதமர் திரு நரேந்திர மோடி, கடந்த 2018 ஆம் ஆண்டு ஏப்ரல் மாதம் ஸ்டாக்ஹோம் சென்றிருந்தார். கடந்த 2016 ஆம் ஆண்டு நடந்த சிறப்பு மேக் இன் இந்தியா வார நிகழ்ச்சியில் பங்கேற்க, ஸ்வீடன் பிரதமர் ஸ்டீபன் லோஃப்வென் இந்தியா வந்திருந்தார்.
இதற்கு முன்பு, இரு தலைவர்களும், கடந்த 2015 ஆம் ஆண்டு செப்டம்பர் மாதம் நடந்த ஐ.நா.பொது சபை கூட்டத்துக்கு இடையே சந்தித்து பேசினர்.
2020 ஏப்ரல் மாதம், இரு பிரதமர்களும், கொவிட்-19 தொற்று நிலவரம் குறித்து தொலைபேசியில் ஆலோசித்தனர்.
மேலும், ஸ்வீடன் மன்னர் 16 ஆம் கார்ல் மற்றும் ராணி சிலிவியா ஆகியோர் கடந்த 2019 ஆம் ஆண்டு டிசம்பர் மாதம் இந்தியா வந்திருந்தனர்.
இந்தியாவும் சுவீடனும் ஜனநாயகம், சுதந்திரம், பன்மைத்துவம் மற்றும் விதிகளை அடிப்படையாகக் கொண்ட சர்வதேச ஒழுங்கின் பகிரப்பட்ட மதிப்புகளின் அடிப்படையில் நட்பு உறவைக் கொண்டுள்ளன.
இரு நாடுகளும் வர்த்தகம், முதலீடு, புதுமை, அறிவியல் மற்றும் தொழில்நுட்பம், ஆராய்ச்சி மற்றும் மேம்பாட்டில் நெருங்கிய ஒத்துழைப்பை கொண்டுள்ளன.
சுமார் 250 ஸ்வீடன் நிறுவனங்கள், இந்தியாவில் சுகாதாரம் மற்றும் வாழ்க்கை அறிவியல், வாகன தொழில், சுத்தமான தொழில்நுட்பம், பாதுகாப்புத்துறை, கனரக இயந்திரங்கள், மற்றும் சாதனங்கள் என பல துறைகளில் தீவிரமாக செயல்படுகின்றன.
இதேபோல் சுமார் 75 இந்திய நிறுவனங்கள் ஸ்வீடனில் செயல்படுகின்றன.
இந்த கூட்டத்தின்போது, இரு தலைவர்களும் இரு தரப்பு உறவுகள் குறித்து விரிவான ஆலோசனைகள் நடத்துவார்கள்.
மேலும், கொவிட்டுக்கு பிந்தைய காலத்தில், ஒத்துழைப்பை மேலும் வலுப்படுத்துவது உட்பட பிராந்திய மற்றும் உலகளாவிய விஷயங்கள் குறித்த கருத்துக்களையும் பகிர்ந்து கொள்வர்.
பெட்ரோலியம் மற்றம் இயற்கை எரிவாயு அமைச்சகம்
எண்ணெய் கிணறுக் குழாயை, பள்ளி மாணவர்கள் பார்வையிட ஆயில் இந்தியா நிறுவனம் ஏற்பாடு.
சுதந்திர இந்தியாவின் வைர விழாக் கொண்டாட்டத்தின் ஒரு பகுதியாக, அசாம் மாநிலம் துலியஜானில் உள்ள எண்ணெய்க் கிணறுக் குழாயை, பள்ளி மாணவர்கள் பார்வையிடுவதற்கான ஏற்பாட்டை, நாட்டின் இரண்டாவது பெரிய எண்ணெய் உற்பத்தி நிறுவனமான ஆயில் இந்தியா நிறுவனம் இன்று செய்தது.
எண்ணெய்க் குழாயின் செயல்பாடுகள் குறித்து பள்ளி மாணவர்களுக்கு, ஆயில் இந்தியா நிறுவனத்தின் பொறியாளர்கள் விளக்கினர். கிணற்றில் அடிப்பகுதியில் இருந்து மேற்பரப்புக்கு எண்ணெயைக் கொண்டு வரும் எளிய தொழில்நுட்பம் குறித்து மாணவர்களுக்குப் பொறியாளர்கள் விளக்கினர்.
ஹைட்ரோ கார்பன் உற்பத்தியில், எண்ணெய்க் கிணறுக் குழாயின் செயல்பாட்டை, அருகில் உள்ள பள்ளிகளைச் சேர்ந்த 25 மாணவர்கள் பார்வையிட்டு மகிழ்ச்சியடைந்தனர்.
-----
(Visitor Counter : 128
அறிவியல் மற்றும் தொழில்நுட்பத்துறை
தீவிர வெப்ப ஹீலியம் நட்சத்திரங்களில் புளோரின் உள்ளதை அறியும் கண்டுபிடிப்பு அவற்றின் பரிணாமப் புதிருக்கு விடை அளித்துள்ளது.
ஹைட்ரஜன் காலியான, குறைந்த அடர்த்தி கொண்ட சூப்பர் ஜெயின்ட் தீவிர ஹீலியம் நட்சத்திரம், பிரபஞ்சத்தில் பொதுவாக உள்ள ரசாயனத் தனிமம் ஆகும். நமது விண்மீன் மண்டலத்தில் இதுவரை 21 நட்சத்திரங்கள் கண்டுபிடிக்கப்பட்டுள்ளன. இந்த ஹைட்ரஜன் குறைவான தனிமங்களின் மூலமும், பரிணாமமும் புரியாத புதிராகவே இருந்து வந்துள்ளது. இவற்றின் தீவிர ரசாயன தனித்தன்மைகள், ஏற்கனவே ஏற்றுக்கொள்ளப்பட்ட ஸ்டெல்லர் கோட்பாட்டுக்கு சவால் விடுப்பதாக உள்ளன. இந்த விண்மீன்களின் ரசாயனக் கூட்டு கலவை கண்டறியப்பட்ட, குறைந்த அடர்த்தி நட்சத்திரங்களுடன் பொருந்தாதவையாக உள்ளன.
அறிவியல் மற்றும் தொழில்நுட்பத் துறையின் தன்னாட்சி பெற்ற இந்திய வானியற்பியல் நிறுவனத்தின் ஆய்வு ஒன்று, வெப்பமான தீவிர ஹீலியம் நட்சத்திரங்களின் வளிமண்டலத்தில் ஒற்றை அயனியாக்க புளோரின் இருப்பதை முதல் முறையாக கண்டுபிடித்துள்ளது. இந்த தனிமங்களின் முக்கிய அமைப்பு கார்பன்-ஆக்சிஜன் கூட்டுக் கலவையாகவும், வெண்மை நிற ஹீலியமாகவும் இருப்பதற்கான வலுவான சாத்தியக்கூறுகளை கொண்டுள்ளது.
தீவிர வெப்ப ஹீலியம் நட்சத்திரங்களின் வளிமண்டலத்தில் புளோரின் ஏராளமாக உள்ளது என்ற கண்டுபிடிப்பு, அவற்றின் கலவை அமைப்பு பற்றி பற்பல ஆண்டுகளாக இருந்து வந்த புதிருக்குத் தீர்வு கண்டுள்ளது. வெப்ப தீவிர ஹீலியம் நட்சத்திரங்கள், குளிர்ந்த ஹீலியம் நட்சத்திரங்களுடனும், இதர ஹைட்ரஜன் குறைவான நட்சத்திரங்களுடனும் பரிணாம வரிசை கொண்டிருப்பதை இந்தக் கண்டுபிடிப்பு நிறுவுகிறது. சிதைவுறும் இறந்த நட்சத்திரங்களான இரண்டு வெள்ளைக் குள்ளன்கள்  ஒன்றாக இணைவதோடு தொடர்புடைய பரிணாமக் காட்சியை இது விளக்குகிறது.
(Visitor Counter : 192
சுற்றுச்சூழல் மற்றும் வனத்துறை அமைச்சகம்
திரு பூபேந்திர யாதவ் 'எனது வாழ்க்கை' செயலியை அறிமுகம் செய்தார்
சுற்றுச்சூழலுக்கேற்ற வாழ்வியல் இயக்கமான லைஃப் மிஷன் இயக்கத்தின் மேம்பாட்டுப் பணிகளை அடையாளம் காண உதவும் வகையிலான மேரிலைஃப்  என்ற செயலியை மத்திய சுற்றுச்சூழல், வனம் மற்றும் பருவநிலை மாறுபாடுத்துறை அமைச்சர் திரு பூபேந்திர யாதவ் அறிமுகம் செய்து வைத்தார். பிரதமர் நரேந்திர மோடியின் தொலைநோக்குப்பார்வையில் இடம்பெற்ற சுற்றுச்சூழலுக்கேற்ற வாழ்வியல் முறையை உத்வேகப்படுத்தும் வகையில் இந்த செயலி வடிவமைக்கப்பட்டுள்ளது.
இந்த நிகழ்ச்சியில் பேசிய திரு பூபேந்திர யாதவ், ஒட்டுமொத்த இந்திய குடிமக்களின் வல்லமையை குறிப்பாக, சுற்றுச்சூழலைப் பாதுகாக்கும் இளைஞர்களின் நடவடிக்கையை இந்த செயலி வெளிப்படுத்தும் என்றார். இந்த செயலி மூலம் அன்றாட வாழ்வில் மேற்கொள்ளும் சுற்றுச்சூழலுக்கேற்ற நடவடிக்கைகள், பருவநிலை மாறுபாட்டில் மாபெரும் தாக்கத்தை ஏற்படுத்தும் என்றும் குறிப்பிட்டார். இந்த மேரிலைஃப் என்ற இணையதளமும், செயலியும் சுற்றுச்சூழலுக்கு உகந்த வாழ்வியல் முறைக்கான தேசிய இயக்கத்தின் ஒருங்கிணைந்து செயல்படும் என்று கூறினார்.
கடந்த 2022ம் ஆண்டு அக்டோபர் மாதம் குஜராத்தில் நடைபெற்ற நிகழ்ச்சியில் சுற்றுச்சூழலுக்கு உகந்த லைஃப் எனப்படும் தேசிய இயக்கத்தை பிரதமர் திரு நரேந்திர மோடியால் தொடங்கிவைத்ததை சுட்டிக்காட்டிய அமைச்சர், தனி மனிதர்களின் செயல்பாட்டில் மாற்றங்களை ஏற்படுத்தி சுற்றுச்சூழலை பாதுகாப்பதே இந்த இயக்கத்தின் குறிக்கோள் என்றும் தெரிவித்தார்.
இந்த இயக்கத்தின் சார்பில் மிகப்பெரிய அளவில் மேற்கொள்ளப்படும் விழிப்புணர்வு நிகழ்ச்சிகள், சைக்கிள் பேரணி, மாரத்தான், பிளாஷ்டிக் பொருட்கள் சேகரிப்பு உள்ளிட்டவை இந்த மேரிலைஃப் செயலி மற்றும் இணையதளத்தில் வெளியிடப்படும் என்று அவர் குறிப்பிட்டார். 10 நாட்களில் ஒரு லட்சத்திற்கும் மேற்பட்ட லைஃப் சார்ந்த நிகழ்ச்சிகள் நாடு முழுவதும் நடத்தப்பட்டு இருப்பதாகவும், இதில் 17 லட்சம் பேர் பங்கெடுத்து இருப்பதையும் மத்திய சுற்றுச்சூழல், வனம் மற்றும் பருவநிலை மாறுபாட்டுத்துறை அமைச்சர் திரு பூபேந்திர யாதவ் நினைவுகூர்ந்தார்.
இந்த சுற்றுச்சூழலுக்கேற்ற வாழ்வியல் முறையான லைஃப் இயக்கத்தின் இணையதளத்தில். சூற்றுச்சூழலை பாதுகாப்பதற்கான அம்சங்களை உள்ளடக்கிய படைப்புகள். வீடியோக்கள் உள்ளிட்டவை மத்திய சுற்றுச்சூழல் அமைச்சகத்தால் உருவாக்கப்பட்டு பதிவேற்றம் செய்யப்பட்டுள்ளன.
பிரதமர் அலுவலகம்
17 வது மக்களவை தொடக்கத்தில் பிரதமரின் ஊடக அறிக்கை
17 வது மக்களவையின் முதல் அமர்வு கூடுவதை முன்னிட்டு பிரதமர் திரு நரேந்திர மோடி, புதிய நாடாளுமன்ற உறுப்பினர்களை வரவேற்றார்.
அமர்வு தொடங்குவதற்கு முன்னதாக, பிரதமர் விடுத்த ஊடக அறிக்கையில், “2019 மக்களவைத் தேர்தலுக்கு பிறகு அவையின் முதல் அமர்வு இன்று துவங்குகிறது. அனைத்து புதிய நாடாளுமன்ற உறுப்பினர்களையும் நான் வரவேற்கின்றேன். நாட்டிற்கு பணியாற்றுவதற்காக வரும் அவர்களுடன், புதிய நம்பிக்கைகளும், புதிய கனவுகளும், புதிய கடப்பாடுகளும் வருகின்றன”.
17 ஆவது மக்களவையில் பெண் நாடாளுமன்ற உறுப்பினர்களின் எண்ணிக்கை அதிகரித்துள்ளது குறித்து பிரதமர் மகிழ்ச்சி தெரிவித்தார். நாடாளுமன்றம் சுமுகமாக நடைபெறும் போதுதான் மக்களின் கனவுகளை நனவாக்க முடியும் என்று அவர் குறிப்பிட்டார்.
நாடாளுமன்ற ஜனநாயகத்தில் எதிர்க்கட்சியினர் முக்கியத்துவம் குறித்தும் பிரதமர் எடுத்துரைத்தார். அவை நடவடிக்கைகளில் எதிர்க்கட்சியினர் முனைப்புடன் பங்கேற்பார்கள் என்று தாம் நம்புவதாகவும் அவர் தெரிவித்தார். மக்களவையில் தங்கள் எண்ணிக்கை குறித்து எதிர்க்கட்சியினர் வருந்த வேண்டாம் என்றும் அவர் கேட்டுக் கொண்டார்.
“நாடாளுமன்றத்திற்கு வரும் போது, நாம் ஆளுங்கட்சி, எதிர்க்கட்சி என்பதை மறந்துவிட வேண்டும். அனைத்துப் பிரச்சினைகளையும், திறந்த மனதுடன், நடுநிலையாக எதிர்கொண்டு நாட்டின் ஒட்டுமொத்த நலனுக்காக செயல்பட வேண்டும்” என்று பிரதமர் கூறினார்.
தேர்தல் ஆணையம்
சில ஊடகங்களில் உண்மைக்கு மாறான செய்தி
தில்லியில் நேற்று செப்டம்பர் 21, 2020-ம் தேதி நடந்த சர்வதேச இணைய கருத்தரங்கில் துவக்கவுரை ஆற்றிய தலைமை தேர்தல் ஆணையர் திரு.சுனில் அரோரா, கூறிய கருத்துக்களை ஊடகங்கள் சில தவறாக விளக்கியுள்ளது இந்திய தேர்தல் ஆணையத்தின் கவனத்துக்கு வந்துள்ளது.
இந்திய தேர்தல் ஆணையம் 21.9.2020ம் தேதி 16.30 மணிக்கு வெளியிட்ட பத்திரிக்கை செய்தியில், ‘‘பிகார் செல்வது குறித்து தேர்தல் ஆணையம் அடுத்த இரண்டு அல்லது மூன்று நாட்களுக்குள் முடிவு செய்யும் என தலைமை தேர்தல் ஆணையர் குறிப்பிட்டதாக’’ கூறப்பட்டுள்ளதை தயவு செய்து கவனிக்கவும்.
ஏஎன்ஐ செய்தி நிறுவனம் வெளியிட்ட தகவலை வைத்து, செய்திகள் வெளியிட்ட அனைத்து ஊடக அமைப்புகளும், இந்திய தேர்தல் ஆணையம் வெளியிட்ட அதிகாரப் பூர்வ பத்திரிக்கை செய்தியை பார்த்து தங்கள் செய்திகளை திருத்தும்படி கேட்டுக் கொள்ளப்படுகிறார்கள். தலைமை தேர்தல் ஆணையர் பிகார் செல்வது குறித்து இனிமேல்தான் முடிவு செய்யப்படும் அதில் குறிப்பிடப்பட்டுள்ளது.
தேர்தல் ஆணைய அதிகாரிகள் பிகார் செல்வதற்கும், ஏஎன்ஐ குறிப்பிட்டது போல் பிகார் தேர்தல் தேதி அறிவிப்புக்கும் எந்த தொடர்பும் இல்லை என்பதை தயவு செய்து தெரிந்து கொள்ளுங்கள்.
https://pib.gov.in/PressReleasePage.aspx?PRID=1657585
பிரதமர் அலுவலகம்
விமானப்படைத் தலைமையகத்தில் விமானப்படை தளபதி அளித்த வரவேற்பு நிகழ்வில் பிரதமர் பங்கேற்றார்
புதுதில்லியில் உள்ள விமானப்படைத் தலைமையகத்தில் விமானப்படை தளபதி இன்று அளித்த வரவேற்பு நிகழ்வில் பிரதமர் திரு நரேந்திர மோடி பங்கேற்றார்.
நிகழ்விடத்தில் ‘இந்திய விமானப்படையின் புதிய கண்டுபிடிப்புகள்’ கண்காட்சியைப் பிரதமர் பார்வையிட்டார். உள்நாட்டுத் தொழில்நுட்பம் மற்றும் புதிய கண்டுபிடிப்புகள் மூலம் தற்சார்பு என்பது இந்தக் கண்காட்சியின் மையப் பொருளாகும்.
இந்திய விமானப் படையின் மார்ஷல் அர்ஜன் சிங் நினைவுத் தபால் தலையையும் பிரதமர் வெளியிட்டார்.